



|  |
| --- |
| **Opis projektu** |

|  |  |
| --- | --- |
| **Názov projektu:** | **Podpora vytvárania pracovných miest - 3** |
| **Žiadateľ o NFP:** | **Ústredie práce, sociálnych vecí a rodiny** |
| **Dĺžka realizácie aktivít projektu**  **(od - do):** | **05/2014-12/2015** |



Programové obdobie 2007 – 2013

**Matica projektu**

|  |  |  |  |
| --- | --- | --- | --- |
| Celkový cieľ | Objektívne overiteľný ukazovateľ | Zdroje overenia |  |
| Podpora zamestnanosti a znižovania nezamestnanosti vybraných skupín UoZ formou vytvárania pracovných miest. | Počet osôb cieľovej skupiny zapojených do podporených projektov – spolu: 856 | - Priebežná monitorova-  cia správa.  - Výstupy ITMS  - Výstupy z ISSZ |  |
| Špecifický cieľ resp. ciele | Objektívne overiteľné ukazovatele | Zdroje overenia | Predpoklady |
| Podpora motivácie zamestnávateľov zamestnávať mladých UoZ do 29 rokov veku vrátane.  Zvýšenie zamestnanosti mladých UoZ na trhu práce, prostredníctvom získania zručností a pracovných návykov, na vytvorených pracovných miestach. | Počet udržaných pracovných miest, ktoré naplnili dohodnutú dobu: 856  Počet udržaných pracovných miest, ktoré naplnili dohodnutú dobu, obsadených mužmi: 442  Počet udržaných pracovných miest, ktoré naplnili dohodnutú dobu, obsadených ženami: 414 | Záverečná monitorovacia správa po ukončení realizácie aktivít projektu | Informovanosť zamestnávateľov o možnostiach podpory vytvárania pracovných miest prostredníctvom tohto projektu.  Motivovanie mladých nezamestna- ných k získaniu pracovných skúseností a odborných zručností v konkrétnom pracovnom prostredí.  Záujem zamestnávateľov, o zamestnávanie mladých ne- zamestnaných, ochota zamestnávateľov vytvárať podmienky na získanie odborných zručností a praktických skúseností. |
| Výsledky projektu | Objektívne overiteľné ukazovatele | Zdroje overenia | Predpoklady |
| Zmierňovanie regionálnych disproporcií.  Zvýšenie zamestnanosti mladých UoZ.  Zvýšenie zamestnateľnosti mladých UoZ, získaním pracovných návykov a praktických skúseností v reálnych podmienkach pracovného prostredia. | Počet osôb cieľovej skupiny zapojených do podporených projektov – spolu: 856  Počet osôb cieľovej skupiny zapojených do podporených projektov –muži : 442  Počet osôb cieľovej skupiny zapojených do podporených projektov –ženy: 414 | Priebežná monitorovacia správa.  Výstupy ITMS.  Záverečná monitorovacia správa po ukončení realizácie aktivít projektu. | Začatie realizácie projektu v stanovenom termíne.  Splnenie podmienok stanovených projektom pri podpore tvorby pracovných miest. |
|  | Počet novovytvorených pracovných miest: 856  Počet novovytvorených pracovných miest obsadených mužmi: 442  Počet novovytvorených pracovných miest obsadených ženami: 414  Počet osôb cieľovej skupiny zapojených do podporených projektov vo veku 15 – 24: 150 |  |  |
| Aktivity | Prostriedky | Náklady | Predpoklady |
| Realizácia AOTP podľa § 54 ods. 1 písm. a) zákona o službách zamestnanosti.  Hlavná aktivita:  Poskytovanie príspevkov na AOTP  u vybraných zamestnávateľov.  Podporné aktivity:  Riadenie projektu  Publicita a informovanosť | Adekvátny počet zamestnancov ústredia a  úradov, ktorí zabezpečujú realizáciu národného projektu.  Celkové výdavky projektu vo výške:    **5 000 000,00 EUR** | Náklady projektu na hlavnú aktivitu:  **4 889 975,55 EUR**  Paušálne nepriame výdavky:  **110 024,45 EUR** | Pre dosiahnutie výsledkov je potrebné:   * záujem zamestnávateľov o podporu vytvárania pracovných miest pre mladých UoZ prostredníctvom tohto projektu, * Záujem cieľovej skupiny zamestnať sa a zvýšiť svoju úroveň pracovných zručností prostredníctvom tohto projektu. * promptné zabezpečenie finančných tokov. |
|  |  |  | Celkový predpoklad |
|  |  |  | * Záujem cieľovej skupiny zamestnať sa a zvýšiť svoju úroveň pracovných zručností prostredníctvom tohto projektu. * Záujem zamestnávateľov vytvárať nové pracovné miesta pre mladých UoZ a ZUoZ prostredníctvom tohto projektu |

**Zoznam použitých skratiek**

UoZ – uchádzač o zamestnanie

ZUoZ – znevýhodnený uchádzač o zamestnanie

ústredie – Ústredie práce, sociálnych vecí a rodiny

úrad/úrady – úrad/úrady práce, sociálnych vecí a rodiny – partneri projektu

Zákon o službách zamestnanosti - zákon č. 5/2004 Z.z. o službách zamestnanosti a o zmene a doplnení niektorých zákonov v znení neskorších predpisov

AOTP – aktívne opatrenia na trhu práce

ESF – Európsky sociálny fond

EÚ – Európska únia

MPSVR SR – Ministerstvo práce, sociálnych vecí a rodiny Slovenskej republiky

NP – národný projekt

RO – riadiaci orgán

IN – interná norma

NFP – nenávratný finančný príspevok

HK – hodnotiaca komisia úradu

PM – pracovné miesta

MCCP - minimálna celková cena práce

MSP – mikropodnik, malý a stredný podnik

SZČ – samostatná zárobková činnosť

SR – Slovenská republika

**Východiskový a očakávaný stav**

K 31. 12. 2013 bolo v evidencii úradov práce, sociálnych vecí a rodiny evidovaných 398 876 občanov. **Tu je inkluzívne obsiahnutá väčšina inak znevýhodnených uchádzačov o zamestnanie (UoZ), vrátane mladých ľudí vo veku do 29 rokov.**

**Štruktúra UoZ podľa veku v SR (stav ku koncu mesiaca december 2013)**

|  |  |  |  |  |  |
| --- | --- | --- | --- | --- | --- |
| **ÚPSVR** | **UoZ spolu** | **Do 29 rokov veku vrátane** | | **Miera nezamestnanosti vypočítaná z celkového počtu UoZ (v %) \*** | **Miera evidovanej nezamestnanosti (v %) \*\*** |
| **Počet UoZ** | **% z celkového počtu UoZ** |
| Bratislava | 13 985 | 3 941 | 28,18 | 5,98 | 5,76 |
| Malacky | 2 882 | 946 | 32,82 | 7,64 | 7,22 |
| Pezinok | 4 913 | 1 551 | 31,57 | 7,30 | 7,02 |
| Dunajská Streda | 8 137 | 2 463 | 30,27 | 12,88 | 11,78 |
| Galanta | 3 648 | 1 206 | 33,06 | 7,34 | 6,75 |
| Piešťany | 5 495 | 1 838 | 33,45 | 9,96 | 9,40 |
| Senica | 6 637 | 2 000 | 30,13 | 11,68 | 10,91 |
| Trnava | 4 766 | 1 500 | 31,47 | 7,23 | 6,73 |
| Partizánske | 5 711 | 1 895 | 33,18 | 13,57 | 12,55 |
| Nové Mesto nad Váhom | 4 314 | 1 202 | 27,86 | 9,40 | 8,57 |
| Považská Bystrica | 6 076 | 1 783 | 29,34 | 11,03 | 10,15 |
| Prievidza | 10 253 | 3 314 | 32,32 | 14,86 | 13,90 |
| Trenčín | 8 223 | 2 770 | 33,69 | 9,45 | 8,89 |
| Komárno | 10 135 | 2 632 | 25,97 | 18,86 | 17,69 |
| Levice | 8 847 | 2 395 | 27,07 | 15,65 | 13,80 |
| Nitra | 10 926 | 3 337 | 30,54 | 10,54 | 9,91 |
| Nové Zámky | 12 744 | 3 580 | 28,09 | 12,87 | 11,76 |
| Topoľčany | 5 144 | 1 571 | 30,54 | 13,49 | 12,41 |
| Čadca | 6 721 | 2 275 | 33,85 | 15,21 | 13,72 |
| Dolný Kubín | 2 904 | 920 | 31,68 | 15,04 | 14,21 |
| Námestovo | 6 841 | 2 515 | 36,76 | 15,30 | 14,28 |
| Liptovský Mikuláš | 5 539 | 1 710 | 30,87 | 15,59 | 13,84 |
| Martin | 6 165 | 1 939 | 31,45 | 11,69 | 10,74 |
| Ružomberok | 4 098 | 1 225 | 29,89 | 15,18 | 13,92 |
| Žilina | 12 677 | 4 057 | 32,00 | 11,83 | 11,05 |
| Banská Bystrica | 5 926 | 1 812 | 30,58 | 9,90 | 9,22 |
| Banská Štiavnica | 7 948 | 2 282 | 28,71 | 17,32 | 16,35 |
| Brezno | 5 647 | 1 602 | 28,37 | 17,43 | 15,97 |
| Lučenec | 11 612 | 3 186 | 27,44 | 25,07 | 22,54 |
| Revúca | 6 768 | 1 897 | 28,03 | 34,16 | 29,55 |
| Rimavská Sobota | 14 355 | 4 321 | 30,10 | 34,79 | 31,24 |
| Veľký Krtíš | 5 518 | 1 578 | 28,60 | 24,76 | 23,37 |
| Zvolen | 8 693 | 2 512 | 28,90 | 13,62 | 12,48 |
| Bardejov | 12 683 | 4 286 | 33,79 | 22,93 | 20,86 |
| Humenné | 10 039 | 3 129 | 31,17 | 20,08 | 18,54 |
| Poprad | 11 855 | 3 846 | 32,44 | 18,06 | 15,60 |
| Prešov | 21 747 | 7 341 | 33,76 | 20,23 | 18,58 |
| Stará Ľubovňa | 3 911 | 1 450 | 37,07 | 15,90 | 14,36 |
| Stropkov | 3 615 | 1 133 | 31,34 | 22,80 | 18,46 |
| Vranov nad Topľou | 9 908 | 3 407 | 34,39 | 25,80 | 23,25 |
| Košice | 24 351 | 7 623 | 31,30 | 14,89 | 13,76 |
| Michalovce | 12 803 | 3 882 | 30,32 | 20,72 | 18,36 |
| Rožňava | 8 959 | 2 407 | 26,87 | 29,24 | 24,83 |
| Spišská Nová Ves | 12 025 | 3 991 | 33,19 | 20,27 | 17,19 |
| Trebišov | 12 916 | 3 833 | 29,68 | 24,88 | 22,40 |
| Kežmarok | 9 816 | 3 555 | 36,22 | 30,36 | 27,81 |
| **Slovensko** | 398 876 | 123 638 | 31,00 | 14,78 | 13,50 |

*\* pomer celkového počtu UoZ a ekonomicky aktívneho obyvateľstva*

*\*\* pomer ekonomicky aktívneho obyvateľstva a disponibilného počtu UoZ*

***Podiely***

K 31. 12. 2013 je podiel evidovaných občanov **do 29 rokov vrátane** na celkovom počte evidovaných UoZ 31 %, čo oproti 31. 12. 2012 predstavuje **pokles o 1,90 percentuálneho bodu.**

Z pohľadu dosiahnutého vzdelania, najpočetnejšou skupinou nezamestnaných sú občania so **základným vzdelaním, občania so stredným odborným vzdelaním bez maturity a s maturitou, resp. občania bez vzdelania** (stupeň vzdelania 0 až 3 – 244 232 osôb,) čo predstavuje cca. 60 % z celkového počtu nezamestnaných občanov.

V rámci jednotlivých samosprávnych krajov sú výrazné regionálne rozdiely ekonomického potenciálu, ktoré majú za následok diferencovanú mieru nezamestnanosti a nedostatok pracovných príležitostí. Nedostatok pracovných príležitostí ovplyvňuje možnosť získania pracovných skúseností potrebných pre uplatnenie sa na trhu práce.

***Cieľová skupina***

**Mladí nezamestnaní** **vo veku do 29 rokov vrátane,** ktorí sú UoZ podľa § 6 zákona o službách zamestnanosti, vedení v evidencii UoZ najmenej 3 mesiace*.*

***Potreby cieľovej skupiny***

V prípade mladých nezamestnaných vo veku do 29 rokov vrátane, často nastáva problém z dôvodu nedostatku praktických skúseností. Zamestnávatelia vyhľadávajú pracovníkov s niekoľko ročnou praxou, ktorú mladý človek nemá kde nadobudnúť. Problém nastáva aj u mladých ľudí, ktorých požiadavky resp. nároky na zamestnanie sú neadekvátne v porovnaní s ponukou na trhu práce, častá neochota prijímať aj nižšie ohodnotené pracovné pozície, čo spôsobuje ich zotrvanie na úrade. Zamestnávatelia sa obávajú pracovnej nestability mladých ľudí, ako aj prípadných materských či rodičovských dovoleniek. Čiastočne zohráva úlohu aj rezort školstva, nakoľko nenapĺňa potreby trhu práce. Nie je dostatočná kompatibilita medzi dopytom na trhu práce a poskytovaním vzdelávacích programov na stredných a vysokých školách.

***Definície pojmov***

**Podnik -** za podnik sa považuje každý subjekt, ktorý vykonáva hospodársku činnosť bez ohľadu na jeho právnu formu. Do tejto kategórie patria najmä samostatne zárobkovo činné osoby a rodinné podniky, ktoré vykonávajú remeselnícke alebo iné činnosti, a partnerstvá alebo združenia, ktoré pravidelne vykonávajú hospodársku činnosť.

**Mikropodnik, malý a stredný podnik („MSP“)**

1. Kategóriu **mikropodnikov, malých a stredných podnikov tvoria podniky**, ktoré **zamestnávajú menej ako 250 osôb a ktorých ročný obrat nepresahuje 50 mil. EUR a/alebo celková ročná súvaha nepresahuje 43 mil. EUR.**

2. V rámci kategórie MSP sa **malý podnik** definuje ako podnik, ktorý zamestnáva **menej ako** **50 osôb a ktorého ročný obrat a/alebo celková ročná súvaha nepresahuje 10 mil. EUR.**

3. V rámci kategórie MSP sa **mikropodnik** definuje ako podnik, ktorý zamestnáva **menej ako 10 osôb a ktorého ročný obrat a/alebo celková ročná súvaha nepresahuje 2 mil. EUR.**

**Veľký podnik**

je podnik v zmysle § 2 ods. 2 Obchodného zákonníka, ktorý nespĺňa aspoň jednu z podmienok definície MSP.

**Mimovládne organizácie**

Mimovládna organizácia spĺňa jednu z nižšie uvedených právnych foriem:

* + občianske združenie
  + nadácia
  + účelové zariadenie cirkvi
  + nezisková organizácia poskytujúca všeobecne prospešné služby
  + organizácia s medzinárodným prvkom
  + záujmové združenie právnických osôb
  + národná spoločnosť (napr. Červený kríž)
  + Slovenská obchodná a priemyselná komora (podľa evidencie Štatistického úradu SR)
  + a iné

Mimovládna organizácia spĺňa podmienky ustanovení legislatívy SR, a to:

* + Zákon č. 83/1990Zb. o združovaní občanov v znení neskorších predpisov,
  + Zákon č. 213/1997 Z.z. o neziskových organizáciách poskytujúcich všeobecne prospešné služby v znení neskorších predpisov,
  + Zákon č. 34/2002 Z.z. o nadáciách a o zmene Občianskeho zákonníka v znení neskorších predpisov;
  + Zákon č. 147/1997 Z.z. o neinvestičných fondoch v znení neskorších predpisov;
  + Zákon č. 116/1985Zb.. o podmienkach činnosti organizácii s medzinárodným prvkom v ČSSR v znení neskorších predpisov;
  + Občiansky zákonník č. 40/1964. Zb.v znení neskorších predpisov

***Oprávnené územie***

Trnavský samosprávny kraj, Trenčiansky samosprávny kraj, Nitriansky samosprávny kraj, Banskobystrický samosprávny kraj, Žilinský samosprávny kraj, Prešovský samosprávny kraj, Košický samosprávny kraj.

Podporovanie vytvárania pracovných miest v regiónoch s najvyššou mierou nezamestnanosti a podporovanie zamestnávania osôb cieľovej skupiny s adresou trvalého bydliska v regiónoch s najvyššou mierou nezamestnanosti, bude zabezpečované prostredníctvom rozpisu rozpočtu finančných prostriedkov pre jednotlivé úrady.

OČAKÁVANÁ SITUÁCIA PO SKONČENÍ REALIZÁCIE PROJEKTU

Do projektu bude celkovo zapojených 856 osôb cieľovej skupiny, z toho 442 mužov a 414 žien. Prostredníctvom projektu bude 856 novovytvorených pracovných miest.

|  |  |  |  |  |  |  |
| --- | --- | --- | --- | --- | --- | --- |
| 1. **Hodnoty merateľných ukazovateľov** | | | | | | |
| Typ | Názov | Merná jednotka | Východisková hodnota | Rok | Plánovaná hodnota | Rok |
| **Výsledok** | Počet osôb cieľovej skupiny zapojených do podporených projektov – spolu  V.0.0.0.0.063.0001 | počet | 0 | 2014 | 856 | 2015 |
| Počet osôb cieľovej skupiny zapojených do podporených projektov –muži  V.1.0.0.0.063.0002 | počet | 0 | 2014 | 442 | 2015 |
| Počet osôb cieľovej skupiny zapojených do podporených projektov –ženy  V.1.0.0.0.063.0003 | počet | 0 | 2014 | 414 | 2015 |
| Počet novovytvorených pracovných miest obsadených mužmi  V.1.0.0.0.039.0023 | počet | 0 | 2014 | 442 | 2015 |
| Počet novovytvorených pracovných miest obsadených ženami  V.1.0.0.0.039.0025 | počet | 0 | 2014 | 414 | 2015 |
| Počet novovytvorených pracovných miest  V.0.1.0.0.150.0001 | počet | 0 | 2014 | 856 | 2015 |
| Počet osôb cieľovej skupiny zapojených do podporených projektov vo veku 15 – 24  V.1.0.0.0.055.006 | počet | 0 | 2014 | 150 | 2015 |
| **Dopad** | Počet udržaných pracovných miest, ktoré naplnili dohodnutú dobu, obsadených mužmi  D.1.0.0.0.158.0002 | počet | 442 | 2015 | 442 | 2018 |
| Počet udržaných pracovných miest, ktoré naplnili dohodnutú dobu, obsadených ženami  D.1.0.0.0.158.0003 | počet | 414 | 2015 | 414 | 2018 |
| Počet udržaných pracovných miest, ktoré naplnili dohodnutú dobu  D.1.0.0.0.158.0001 | počet | 856 | 2015 | 856 | 2018 |

**Realizácia projektu prispeje najmä k:**

* využívaniu AOTP zameraných na mladých nezamestnaných do 29 rokov veku vrátane s cieľom napomôcť ich začleneniu sa na trh práce;
* zvýšeniu motivácie zamestnávateľov vytvárať PM pre mladých nezamestnaných, najmä v okresoch s vyššou mierou evidovanej nezamestnanosti, ako je celoslovenský priemer;
* zvýšeniu zamestnateľnosti mladých nezamestnaných, formou získania pracovných návykov, potrebných pre uplatnenie sa na trhu práce;

**Spôsob realizácie projektu**

**Štruktúra projektu**

|  |  |  |  |  |  |
| --- | --- | --- | --- | --- | --- |
| Hlavné aktivity a podaktivity projektu | Začiatok hlavnej aktivity / podaktivity | Koniec hlavnej aktivity / podaktivity | Merateľný ukazovateľ výsledku | Merná jednotka | Počet jednotiek |
| Poskytovanie príspevkov | 05/2014 | 12/2015 | Počet osôb cieľovej skupiny zapojených do podporených projektov – spolu  Počet osôb cieľovej skupiny zapojených do podporených projektov – muži  Počet osôb cieľovej skupiny zapojených do podporených projektov – ženy  Počet novovytvorených pracovných miest  Počet novovytvorených pracovných miest obsadených mužmi  Počet novovytvorených pracovných miest obsadených ženami  Počet osôb cieľovej skupiny zapojených do podporených projektov vo veku 15 – 24 | Počet  Počet  Počet  Počet  Počet  Počet  Počet | 856  442  414  856  442  414  150 |

**Podrobný popis hlavných aktivít**

Hlavnou aktivitou projektu je poskytovanie príspevkov na AOTP podľa § 54 ods. 1 písm. a) zákona o službách zamestnanosti.

Projekt bude realizovať ústredie a 43 úradov z regiónov SR s výnimkou Bratislavského samosprávneho kraja.

Úrady – partneri projektu, budú zabezpečovať realizáciu AOTP podľa § 54 ods. 1 písm. a) zákona o službách zamestnanosti, najmä:

* prijímanie a kontrolu žiadostí o poskytnutie príspevku;
* zabezpečenie hodnotenia žiadostí hodnotiacou komisiou úradu;
* komunikáciu so žiadateľmi;
* vypracovávanie a realizáciu dohôd medzi úradom a zamestnávateľom;
* vyplácanie príspevkov;
* výber cieľovej skupiny, ktorej budú ponúkané PM.

AOTP realizuje úrad spolu s konečnými užívateľmi. Konečný užívateľ je oprávnený žiadateľ, s ktorým bola uzatvorená dohoda o poskytnutí príspevku.

***Hlavná aktivita - Poskytovanie príspevkov na AOTP  u vybraných zamestnávateľov***

Podpora vytvárania PM u vybraných zamestnávateľov, pre UoZ z  cieľovej skupiny, prijatých do pracovného pomeru na plný pracovný úväzok, na dobu najmenej 18 mesiacov.

**Charakteristika podporovaného vytvoreného pracovného miesta**

Pracovný pomer na plný pracovný úväzok:

* na dobu určitú minimálne na 18 mesiacov, alebo
* na dobu neurčitú s podmienkou zamestnávania po dobu minimálne 18 mesiacov.

Za vytvorenie pracovného miesta u zamestnávateľa sa považuje zvýšenie počtu pracovných miest, ktoré predstavuje v priemere za 12 kalendárnych mesiacov v porovnaní s rovnakým predchádzajúcim obdobím celkový nárast počtu jeho zamestnancov. Ak nedošlo k zvýšeniu počtu pracovných miest podľa predchádzajúcej vety, zamestnávateľ je povinný preukázať, že k tomuto zvýšeniu nedošlo v dôsledku zrušenia pracovných miest z dôvodu nadbytočnosti.Za deň vytvorenia/obsadenia pracovného miesta u zamestnávateľa sa bude považovať deň vzniku pracovného pomeru, t. j. deň, ktorý bol s UoZ písomne dohodnutý v pracovnej zmluve ako deň nástupu do práce na uvedenom pracovnom mieste.

Ak zamestnávateľ v priebehu 12 kalendárnych mesiacov od vytvorenia pracovných miest zrušil akékoľvek pracovné miesto pre nadbytočnosť (§ 63 ods. 1 písm. b zákona č. 311/2001 Z. z. Zákonníka práce v znení neskorších predpisov) je povinný vrátiť úradu celý poskytnutý príspevok za počet zrušených pracovných miest, najneskôr do 30 kalendárnych dní odo dňa zrušenia pracovných miest z dôvodu nadbytočnosti.

V prípade **predčasného skončenia** pracovného pomeru zamestnanca(ov), na ktorého(ých) pracovné miesta sa poskytuje príspevok, môže zamestnávateľ **preobsadiť** pracovné miesto(a) iným UoZ v lehote do 30 kalendárnych dní od jeho uvoľnenia, ak sa s úradom nedohodne inak. **Počas doby neobsadenia pracovného miesta sa príspevok na neobsadené miesto neposkytuje a o túto dobu neobsadenia pracovného miesta môže úrad predĺžiť dobu poskytovania príspevku len v súlade s časovým harmonogramom poskytovania príspevku.**

Pracovné miesto nemôže byť obsadené ani preobsadené UoZ, ktorého posledným zamestnávateľom 12 mesiacov pred podaním žiadosti o poskytnutie príspevku bol zamestnávateľ, ktorý žiada o príspevok, s výnimkou UoZ, ktorý u zamestnávateľa pracoval na základe príspevku v rámci niektorého AOTP, podľa zákona o službách zamestnanosti

***Oprávnení žiadatelia***

1. **Zamestnávateľ – podnikateľ**, ktorý je **mikro, malým alebo stredným podnikom** v zmysle definície použitej v prílohe č. I  Nariadenia Komisie (ES) č. 800/2008 zo 6. augusta 2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 zmluvy (Všeobecné nariadenie o skupinových výnimkách) zverejnenej v Úradnom vestníku Európskej únie L 214/40 dňa 9.8.2008.
2. **Zamestnávateľ - podnikateľ**, podľa § 2 ods. 2 Obchodného zákonníka, ktorý je veľkým podnikom (nespĺňa aspoň jednu z podmienok definície MSP)
3. **Neziskové organizácie** poskytujúce všeobecne prospešné služby, občianske združenia a i., ktoré vykonávajú hospodársku (ekonomickú) činnosť za účelom dosahovania zisku, resp. poskytujú tovary a služby za úhradu alebo realizujú aktivity, ktorých výstupom je hospodárska (ekonomická) činnosť za účelom dosahovania zisku resp. ponúkanie tovarov a služieb za úhradu.

**Žiadateľ** je povinný preukázať, že ku dňu predloženia žiadosti **vykonával svoju činnosť najmenej 12 mesiacov**, t.j. u živnostníkov dátum začatia vykonávania SZČ, u podnikateľov zapísaných v obchodnom registri dátum zápisu do obchodného registra, u mimovládnych organizácií dátum zápisu do príslušného registra.

***Maximálna výška príspevku***

Pri výpočte maximálnej výšky príspevku vychádzame z minimálnej celkovej ceny práce platnej v roku 2014. Minimálna celková cena práce (MCCP) v roku 2014, určená zo sumy minimálnej mzdy je 475,89 Eur.

***Oprávnené výdavky***

Príspevok sa poskytuje zamestnávateľovi na úhradu časti mzdových nákladov v súlade s časovým harmonogramom národného projektu, najviac počas 12 mesiacov. Príspevok sa poskytuje mesačne najviac vo výške 90% celkovej ceny práce zamestnanca, z toho najviac vo výške MCCP na rok 2014, t.j. maximálne 475,89 EUR mesačne najviac po dobu 12 mesiacov. Povinná doba udržania vytvoreného PM je minimálne 6 mesiacov.

Príspevky na oprávnenú hlavnú aktivitu budú poskytované v súlade so Schémou pomoci de minimis na podporu zamestnanosti „Schéma **DM -** **1/2007**", Schémou pomoci *de minimis* na podporu zamestnanosti „Schéma **DM – 1/2014“** a Schémou pomoci *de minimis* na podporu zamestnanosti „Schéma **DM – 16/2014**“.

Poskytnutý príspevok na podporu vytvárania pracovných miest sa poskytuje ako finančný príspevok, ktorý je pomocou de minimis. Maximálna výška pomoci akémukoľvek príjemcovi nesmie presiahnuť súhrnne **200 000 EUR** v priebehu akéhokoľvek obdobia troch fiškálnych rokov. Maximálna výška pomoci príjemcovi pôsobiacemu v **sektore cestnej dopravy** nesmie prekročiť **100 000 EUR v priebehu troch fiškálnych rokov.** Trojročné obdobie v súvislosti s poskytovaním pomoci sa určuje na základe účtovného obdobia príjemcu. Podľa zákona č. 431/2002 Z.z. o účtovníctve v znení neskorších predpisov je to kalendárny rok alebo hospodársky rok podľa rozhodnutia podnikateľa.

V schéme pomoci de minimis sú uvedené odvetvia a činnosti, v rámci ktorých je pomoc de minimis zakázaná.

***Neoprávnení žiadatelia***

Medzi neoprávnených žiadateľov patria subjekty pôsobiace v odvetviach, ktoré sú uvedené v schéme pomoci de minimis DM - 1/2007, schéme pomoci de minimis DM – 1/2014 a schéme pomoci de minimis DM – 16/2014 v kapitole F. Prijímatelia pomoci. Podľa tejto schémy nemôžu byť žiadateľom taktiež podniky v ťažkostiach. Podnik je v ťažkostiach, keď nie je schopný, či už prostredníctvom svojich vlastných zdrojov, alebo pomocou finančných prostriedkov, ktoré je schopný získať od svojich vlastníkov/akcionárov alebo veriteľov, zamedziť stratám, ktoré by ho bez vonkajšej intervencie verejných orgánov takmer s určitosťou odsúdili na vylúčenie z obchodnej činnosti v krátkodobom alebo strednodobom horizonte.

**Časový harmonogram realizácie projektu**

|  |  |  |
| --- | --- | --- |
| ***Aktivita – Poskytovanie príspevkov na AOTP*** | ***Začiatok realizácie aktivity*** | ***Ukončenie realizácie aktivity*** |
| * 1. Prijímanie žiadostí o poskytnutie príspevku | 05/2014 | 15. 8. 2014 |
| * 1. Podpisovanie dohôd o poskytnutí príspevku | 05/2014 | 31. 8. 2014 |
| * 1. Úhrada príspevkov konečným užívateľom | 07/2014 | 11/2015 |

***Proces predkladania žiadostí o poskytnutie príspevku v rámci hlavných aktivít***

Ústredie vyhlási a zverejní na svojej webovej stránke oznámenie na predkladanie žiadosti o poskytnutie príspevku. Informácie sú zverejňované aj v prístupnej forme. Informáciu o vyhlásení oznámenia na predkladanie žiadostí o poskytnutie príspevku zverejní úrad na svojej informačnej tabuli.

Žiadosť o poskytnutie finančného príspevku a povinné prílohy v písomnej podobe žiadateľ predkladá v jednom origináli a jednej kópii na územne príslušný úrad práce, sociálnych vecí a rodiny podľa miesta podnikania fyzickej osoby, alebo miesta kde žiadateľ vytvára pracovné miesto.

***Hodnotiaci proces predložených žiadostí o poskytnutie príspevku v rámci hlavných aktivít***

Na každom úrade bude menovaná jedna HK zložená z 3 členov, pričom ju budú tvoriť dvaja interní zamestnanci úradu a jeden člen bude externý. Celkový počet členov hodnotiacich komisií na 43 úradoch bude 129 osôb.

HK bude zasadať v priemere jedenkrát mesačne, resp. podľa potreby. Členovia HK budú vykonávať formálnu kontrolu žiadostí aj hodnotenie na základe Pravidiel hodnotenia, výberu a schvaľovania žiadostí o poskytnutie finančného príspevku, ktoré sú prílohou Oznámenia o možnosti predkladania žiadostí o poskytnutie finančného príspevku na podporu vytvárania pracovných miest. HK spracuje prehľad predložených žiadostí s bodovým ohodnotením a návrhom na poskytnutie resp. neposkytnutie príspevku.

Úrad uzatvorí dohodu o poskytnutí príspevku s tými žiadateľmi, ktorých odporučí HK. Úrad bude uzatvárať dohody o poskytnutí príspevku až do zazáväzkovania rozpočtu na hlavné aktivity.

***Deliaca línia***

Záväzkovanie finančných prostriedkov v rámci hlavnej aktivity pre NP „Podpora vytvárania pracovných miest - 2“ (kód ITMS 27110130032), bolo ukončené ku dňu 10. 2. 2014 t.z. že v rámci NP „Podpora vytvárania pracovných miest - 2“ už nie je možné uzatvárať nové dohody, resp. vytvárať ďalšie záväzky a prebieha už len dofinancovanie vytvorených záväzkov. Ukončenie záväzkovania finančných prostriedkov v rámci hlavnej aktivity pre NP „Podpora vytvárania pracovných miest - 2“ bolo úradom oznámené osobitným listom.

V období od 18. 2. 2014 bolo opäť obnovené záväzkovanie v rámci projektu NP „Podpora vytvárania pracovných miest“ (kód ITMS 27110130029). V prípade NP „Podpora vytvárania pracovných miest“, predpokladáme ukončenie záväzkovania finančných prostriedkov v rámci jednotlivých aktivít koncom apríla 2014 t.z. že následne nebude možné v rámci NP „Podpora vytvárania pracovných miest“ uzatvárať nové dohody, resp. vytvárať ďalšie záväzky a bude prebiehať už len dofinancovanie vytvorených záväzkov. Ukončenie záväzkovania finančných prostriedkov v rámci hlavných aktivít pre NP „Podpora vytvárania pracovných miest“ bude úradom oznámené osobitným listom.

Nové dohody, resp. záväzky na predmetné aktivity, sa následne budú uzatvárať výlučne, v rámci tohto národného projektu - NP „Podpora vytvárania pracovných miest- 3“.

Deliaca línia je vymedzená dátumom záväzkovania NP „Podpora vytvárania pracovných miest - 2“ a NP „Podpora vytvárania pracovných miest“, čím sa vylúči duplicita a možné prekrývanie výdavkov

**Podrobný popis podporných aktivít (riadenie a publicita a informovanosť)**

Nepriame výdavky (Aktivita: Riadenie projektu a Aktivita: Publicita a informovanosť) budú uplatnené paušálnou sadzbou 2,25 % z priamych výdavkov a nebudú sa preukazovať účtovnými dokladmi, ani inou podpornou dokumentáciou. Uplatnenie spôsobu paušálnej sadzby nepriamych výdavkov prijímateľa neoslobodzuje od povinnosti dodržiavať legislatívu SR a EK riadne viesť účtovnú evidenciu o týchto výdavkoch.

**Uplatnenie** nepriamych oprávnených výdavkov projektu paušálnou sadzbou sa uskutoční formou **žiadosti o platbu** a to spôsobom podľa platnej verzie Systému finančného riadenia štrukturálnych fondov a Kohézneho fondu a vecne príslušných usmernení Ministerstva financií Slovenskej republiky a RO.

V zmysle návrhu RO „*Uplatňovanie paušálnej výšky nepriamych výdavkov projektu v zmysle čl. 11 ods. 3 písm. b) Nariadenia Európskeho parlamentu a Rady (ES) č. 1081/2006 a v zmysle § 12 ods. 4 zákona č. 528/2008 Z. z. v znení neskorších predpisov v podmienkach Operačného programu Zamestnanosť a sociálna inklúzia v programovom období 2007 – 2013 v rámci národných projektov zameraných na aktívnu politiku trhu práce v zmysle zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov“*na nepriame výdavky uplatňované paušálnou sadzbou **môže byť poskytnutá zálohová platba, pokiaľ písomné vyzvanie, resp. zmluva o poskytnutí nenávratného finančného príspevku neobmedzí** projektu **uplatniť systém zálohových platieb.**

***Aktivita: Riadenie projektu***

Riadenie projektu bude zabezpečované v súlade so zmluvou o poskytnutí nenávratného finančného príspevku na realizáciu projektu medzi RO a ústredím, podľa ktorej poskytovanie príspevkov realizujú úrady.

**Ústredie** zabezpečuje činnosti v rámci realizácie projektu:

* riadenie projektu, tak aby bolo v  súlade so zmluvou o poskytnutí nenávratného finančného príspevku na realizáciu projektu medzi RO a ústredím, ako aj v súlade so zákonom o službách zamestnanosti a  príslušnými právnymi predpismi SR a EÚ ;
* metodické usmerňovanie úradov:
  + vypracovanie Oznámenia na predkladanie žiadostí o poskytnutí príspevkov;
  + vypracovanie kritérií hodnotenia žiadostí o poskytnutí príspevkov;
  + vypracovanie dohôd o poskytnutí príspevkov;
  + aktualizácia schém pomoci;
  + rozdelenie rozpočtu do regiónov podľa kritérií;
* obstarávanie na podporné aktivity, nákup tovaru a služieb od vybraných dodávateľov v rámci verejného obstarávania;
* publicitu a informovanosť o projekte v súlade s Manuálom RO pre informovanie a publicitu.

**Úrady – partneri projektu**, budú zabezpečovať:

* prijímanie žiadostí o poskytnutie príspevku, hodnotenie žiadostí o poskytnutie príspevku, uzatváranie dohôd o poskytnutí príspevku, úhrada príspevkov,
* publicitu a informovanosť o projekte v súlade s Manuálom RO pre informovanie a publicitu a podľa usmernení ústredia,
* nákup tovaru a služieb od vybraných dodávateľov v rámci verejného obstarávania zabezpečovaného ústredím.

***Aktivita: Publicita a informovanosť***

Publicita a informovanosť bude zabezpečená počas celého obdobia trvania realizácie projektu a bude sa riadiť Manuálom pre informovanie a publicitu pre prijímateľov v rámci ESF (2007-2013) pre Operačný program Zamestnanosť a sociálna inklúzia.

V zmysle Manuálu pre informovanosť a publicitu bude publicita projektu realizovaná prostredníctvom povinných a dobrovoľných komunikačných ciest, konkrétne cez informačné/propagačné materiály a informačné médiá. Prostredníctvom nich bude prijímateľ informovať účastníkov projektu ako aj širokú verejnosť, že aktivity, ktoré sa realizujú v rámci projektu sa uskutočňujú vďaka pomoci EÚ, konkrétne vďaka prostriedkom poskytnutým z ESF.

Plagáty a letáky budú obsahovať všetky potrebné informácie týkajúce sa spolufinancovania ESF, logo ESF, logo OP ZaSI. Informácie o projekte budú vyhotovené  za účelom informovania cieľových skupín projektu a budú dostupné i na [www.upsvar.sk](http://www.upsvar.sk). Plagáty budú umiestnené v miestnostiach inštitúcií, ktoré vykonávajú aktivity projektu spolufinancované z ESF.

Zviditeľnenie účasti EÚ pri realizácii aktivít bude zabezpečené i tlačovou správou, ktorá bude na začiatku realizácie projektu zaslaná informačnému médiu na zverejnenie.

Vo vzťahu k výstupom projektu sa viaže výroba záverečnej brožúry o dosiahnutých výsledkoch implementácie projektu, ktorá bude dostupná na Ústredí PSVR ako aj všetkých úradoch PSVR, ktoré sú do projektu zapojené.

Úrady PSVR budú vytvárať fotodokumentáciu, resp. audiovizuálne záznamy z realizácie aktivít projektu a zároveň budú realizovať informačné stretnutia so zamestnávateľmi.

Všetky aktivity spojené s publicitou, informovanosťou a zverejňovaním informácií na webových stránkach sú dostupné aj v prístupnej forme.

Publicita bude centrálne zabezpečovaná a koordinovaná Ústredím PSVR.